title: Komisijas Īstenošanas regula (ES) 2020/238 (2020. gada 20. februāris) par atļauju L-treonīnu izmantot par barības piedevu visu sugu dzīvniekiem (Dokuments attiecas uz EEZ)

text:
                  21.2.2020

                  LV

                  Eiropas Savienības Oficiālais Vēstnesis

                  L 48/3

         KOMISIJAS ĪSTENOŠANAS REGULA (ES) 2020/238
         (2020. gada 20. februāris)
         par atļauju L-treonīnu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegti pieteikumi uz atļauju L-treonīnu, kas iegūts, izmantojot Corynebacterium glutamicum KCCM 80117 vai Corynebacterium glutamicum KCCM 80118, izmantot par barības piedevu barībā visu sugu dzīvniekiem. Šiem pieteikumiem ir pievienotas minētās regulas 7. panta 3. punktā prasītās ziņas un dokumenti.

                     (3)

                     Minētie pieteikumi attiecas uz atļauju L-treonīnu, kas iegūts, izmantojot Corynebacterium glutamicum KCCM 80117 vai Corynebacterium glutamicum KCCM 80118, izmantot par barības piedevu visu sugu dzīvniekiem, paredzot to klasificēt piedevu kategorijā “uzturfizioloģiskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2019. gada 22. janvāra atzinumos (2) (3) secināja, ka ar piedāvātajiem lietošanas nosacījumiem L-treonīns, kas iegūts, izmantojot Corynebacterium glutamicum KCCM 80117 vai Corynebacterium glutamicum KCCM 80118, neatstāj nelabvēlīgu ietekmi ne uz dzīvnieku vai cilvēka veselību, ne vidi. Iestāde secināja arī to, ka piedeva ir iedarbīgs aminoskābes L-treonīna avots visu sugu dzīvniekiem un, lai atgremotāju sugās tā būtu tikpat iedarbīga kā neatgremotāju sugās, piedeva būtu jāpasargā no noārdīšanās spureklī. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Tāda L-treonīna, kas iegūts, izmantojot Corynebacterium glutamicum KCCM 80117 vai Corynebacterium glutamicum KCCM 80118, novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo piedevu būtu jāatļauj lietot tā, kā norādīts šīs regulas pielikumā.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ar pielikumā noteiktajiem nosacījumiem ir atļauts izmantot par dzīvnieku barības piedevu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 20. februārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2019; 17(2):5602.

            (3)  EFSA Journal 2019; 17(3):5603.

            PIELIKUMS

                        Piedevas identifikācijas numurs

                        Atļaujas turētāja vārds/nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg uz kg kompleksās barības ar mitruma saturu 12 %

                           Uzturfizioloģisko piedevu kategorija. Funkcionālā grupa: aminoskābes, to sāļi un analogi

                        3c410

                        —

                        L-treonīns

                           Piedevas sastāvs

                        Pulveris, kas satur vismaz 98 %
                        L-treonīna (sausnā).

                           Aktīvās vielas raksturojums

                        L-treonīns, kas iegūts fermentācijā ar Corynebacterium glutamicum KCCM 80117 vai

                           Corynebacterium glutamicum KCCM 80118
                        Ķīmiskā formula C4H9NO3

                           CAS numurs: 72-19-5.

                           Analītiskās metodes
                            (1)

                        L-treonīna noteikšanai barības piedevā:

                                    —

                                       Food Chemical Codex “L-threonine monograph” (pārtikas ķīmisko vielu kodeksa “Monogrāfija par L-treonīnu”) un

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisku detektšanu (IEC-VIS/FLD) – EN ISO 17180.

                              Treonīna noteikšanai premiksos:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180 un

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                              Treonīna noteikšanai barības maisījumos un barības sastāvdaļās:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS): Komisijas Regula (EK) Nr. 152/2009 (III pielikuma F daļa).

                              Treonīna noteikšanai ūdenī:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD).

                        Visas sugas

                        —

                        —

                        —

                                    1.

                                    L-treonīnu drīkst laist tirgū un izmantot par piedevu preparāta veidā.

                                    2.

                                    L-treonīnu drīkst dot ar dzirdināšanas ūdeni.

                                    3.

                                    Piedevas etiķetē norāda mitruma saturu.

                                    4.

                                    Piedevas un premiksu etiķetēs norāda:
                                    “Pievienojot L-treonīnu, īpaši dzirdināšanas ūdenim, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                        12.3.2030.

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/886 (2020. gada 26. jūnijs), ar kuru labo Īstenošanas regulas (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010, itāļu valodas versiju (Dokuments attiecas uz EEZ)

text:
                  29.6.2020

                  LV

                  Eiropas Savienības Oficiālais Vēstnesis

                  L 205/14

         KOMISIJAS ĪSTENOŠANAS REGULA (ES) 2020/886
         (2020. gada 26. jūnijs),
         ar kuru labo Īstenošanas regulas (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010, itāļu valodas versiju
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 551/2004 (2004. gada 10. marts) par gaisa telpas organizāciju un izmantošanu vienotajā Eiropas gaisa telpā (1) (Gaisa telpas regula) un jo īpaši tās 4. panta a) un b) punktu,
         ņemot vērā Eiropas Parlamenta un Padomes Regulu (ES) 2018/1139 (2018. gada 4. jūlijs) par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES, un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (2), un jo īpaši tās 31., 43., 44. pantu un VIII pielikumu,
         tā kā:

                     (1)

                     Komisijas Īstenošanas regulas (ES) Nr. 923/2012 (3) itāļu valodas versijā ir nekonsekventa terminoloģija pielikuma 5. iedaļā, SERA.5025. punkta b) apakšpunktā un 4. papildinājumā, tabulas pirmajā rindā un zemsvītras piezīmēs (**) un (***) attiecībā uz “gaiss-zeme” balss sakariem.

                     (2)

                     Tāpēc Īstenošanas regulas (ES) Nr. 923/2012 itāļu valodas versija būtu attiecīgi jālabo. Tas neskar pārējo valodu versijas.

                     (3)

                     Šajā regulā paredzētie pasākumi ir saskaņā ar atzinumu, ko sniegusi Vienotās gaisa telpas komiteja, kas izveidota ar Eiropas Parlamenta un Padomes Regulas (EK) Nr. 549/2004 (4) 5. pantu,

               IR PIEŅĒMUSI ŠO REGULU.

            1. pants
            (Neattiecas uz latviešu valodas versiju)

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 26. jūnijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 96, 31.3.2004., 20. lpp.

            (2)  OV L 212, 22.8.2018., 1. lpp.

            (3)  Komisijas Īstenošanas regula (ES) Nr. 923/2012 (2012. gada 26. septembris), ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010 (OV L 281, 13.10.2012., 1. lpp.).

            (4)  Eiropas Parlamenta un Padomes Regula (EK) Nr. 549/2004 (2004. gada 10. marts), ar ko nosaka pamatu Eiropas vienotās gaisa telpas izveidošanai (Pamatregula) (OV L 96, 31.3.2004., 1. lpp.).


title: Komisijas Īstenošanas regula (ES) 2020/966 (2020. gada 1. jūlijs), ar kuru izbeidz Īstenošanas regulas (ES) 2019/1379, ar ko nosaka galīgo antidempinga maksājumu Ķīnas Tautas Republikas izcelsmes velosipēdu importam, “jauna eksportētāja” pārskatīšanu attiecībā uz vienu Ķīnas ražotāju eksportētāju, nosaka maksājumu šā ražotāja importam un izbeidz šāda importa reģistrēšanu

text:
                  6.7.2020

                  LV

                  Eiropas Savienības Oficiālais Vēstnesis

                  L 213/1

         KOMISIJAS ĪSTENOŠANAS REGULA (ES) 2020/966
         (2020. gada 1. jūlijs),
         ar kuru izbeidz Īstenošanas regulas (ES) 2019/1379, ar ko nosaka galīgo antidempinga maksājumu Ķīnas Tautas Republikas izcelsmes velosipēdu importam, “jauna eksportētāja” pārskatīšanu attiecībā uz vienu Ķīnas ražotāju eksportētāju, nosaka maksājumu šā ražotāja importam un izbeidz šāda importa reģistrēšanu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 11. panta 4. punktu un 14. panta 5. punktu,
         tā kā:
         1.   SPĒKĀ ESOŠIE PASĀKUMI

                     (1)

                     Ar Regulu (EEK) Nr. 2474/93 (2) (“sākotnējā izmeklēšana”) Padome Ķīnas Tautas Republikas (“ĶTR”) izcelsmes velosipēdu importam noteica 30,6 % galīgo antidempinga maksājumu. Kopš tā laika notikušas vairākas tirdzniecības aizsardzības izmeklēšanas, kuru rezultātā tika grozīti sākotnējie pasākumi.

                     (2)

                     Pēc starpposma pārskatīšanas, kas veikta, ievērojot pamatregulas 11. panta 3. punktu, Padome ar Regulu (ES) Nr. 502/2013 (3) šos pasākumus grozīja. Minētajā izmeklēšanā netika veikta ĶTR ražotāju eksportētāju atlase, un ar Padomes Regulu (EK) Nr. 1095/2005 (4) noteiktais 48,5 % valsts mēroga antidempinga maksājums, kura pamatā ir dempinga starpība, tika saglabāts.

                     (3)

                     Patlaban ir spēkā antidempinga maksājumi, kas noteikti ar Komisijas Īstenošanas regulu (ES) 2019/1379 (5).

               2.   PAŠREIZĒJĀ IZMEKLĒŠANA

                     (4)

                     Komisija 2019. gada 27. maijā saņēma pieprasījumu sākt “jauna eksportētāja” pārskatīšanu atbilstoši pamatregulas 11. panta 4. punktam. Pieprasījumu iesniedza velosipēdu ražotājs eksportētājs Ķīnas Tautas Republikā Universal Cycle Corporation (Guangzhou) Co. Ltd. (“pieprasījuma iesniedzējs”), uz kura eksportu uz Savienību attiecas 48,5 % galīgais antidempinga maksājums. Pieprasījuma iesniedzējs apgalvoja, ka izmeklēšanas periodā, uz kuru balstīti antidempinga pasākumi (no 2011. gada 1. janvāra līdz 2011. gada 31. decembrim), tas nav eksportējis velosipēdus uz Savienību, ka tas ir sācis eksportēt pārskatāmo ražojumu uz Savienību no 2018. gada septembra un ka tas nav saistīts ne ar vienu no velosipēdu ražotājiem eksportētājiem, uz kuriem attiecas spēkā esošie pasākumi.

                     (5)

                     Komisija uzskatīja, ka pieprasījuma iesniedzēja sniegtie prima facie pierādījumi ir pietiekami, lai pamatotu pārskatīšanas sākšanu saskaņā ar pamatregulas 11. panta 4. punktu. Pēc tam, kad Savienības ražotājiem tika dota iespēja sniegt piezīmes, Komisija ar Īstenošanas regulu (ES) 2019/2149 (6) attiecībā uz pieprasījuma iesniedzēju sāka pārskatīt Īstenošanas regulu (ES) 2019/1379.

                     (6)

                     Ievērojot Īstenošanas regulas (ES) 2019/2149 2. pantu, ar Īstenošanas regulu (ES) 2019/1379 noteiktais antidempinga maksājums attiecībā uz pieprasījuma iesniedzēju tika atcelts. Vienlaikus, ievērojot pamatregulas 11. panta 4. punktu un 14. panta 5. punktu un kā norādīts Īstenošanas regulas (ES) 2019/2149 3. pantā, Komisija deva rīkojumu muitas dienestiem reģistrēt pieprasījuma iesniedzēja importu.

                     (7)

                     Pieprasījuma iesniedzējs 2020. gada 9. janvārī oficiāli atsauca “jauna eksportētāja” pārskatīšanas pieprasījumu. Attiecīgi Komisija uzskatīja, ka pārskatīšanas izmeklēšana būtu jāizbeidz.

               3.   INFORMĀCIJAS IZPAUŠANA

                     (8)

                     Komisija informēja ieinteresētās personas par nodomu izbeigt pārskatīšanas izmeklēšanu, noteikt galīgo antidempinga maksājumu uzņēmuma Universal Cycle Corporation (Guangzhou) Co. Ltd veiktajam importam un ar atpakaļejošu spēku iekasēt minēto maksājumu par importu, uz kuru saskaņā ar Īstenošanas regulu (ES) 2019/2149 attiecas reģistrēšana. Ieinteresētajām personām tika dota iespēja sniegt piezīmes. Piezīmes netika saņemtas.

               4.   ANTIDEMPINGA MAKSĀJUMA IEKASĒŠANA AR ATPAKAĻEJOŠU SPĒKU

                     (9)

                     Ņemot vērā iepriekš izklāstītos konstatējumus, Komisija secināja, ka pārskatīšana attiecībā uz to ĶTR izcelsmes velosipēdu importu, kurus ražojis pieprasījuma iesniedzējs, būtu jāizbeidz. Tādējādi būtu jābeidz pieprasījuma iesniedzēja importa reģistrēšana un no pārskatīšanas sākšanas dienas attiecībā uz minēto importu ar atpakaļejošu spēku būtu jāiekasē visiem pārējiem uzņēmumiem piemērojamais valsts mēroga maksājums (48,5 %), kas noteikts ar Īstenošanas regulu (ES) 2019/1379.

                     (10)

                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar pamatregulas 15. panta 1. punktu,

               IR PIEŅĒMUSI ŠO REGULU.

            1. pants
            Ar šo izbeidz “jauna eksportētāja” pārskatīšanu, kas sākta ar Īstenošanas regulu (ES) 2019/2149.

            2. pants

               1.   Īstenošanas regulas (ES) 2019/2149 1. pantā precizētajam importam ar šo nosaka antidempinga maksājumu, kurš atbilstoši Komisijas Īstenošanas regulas (ES) 2019/1379 1. panta 2. punktam piemērojams visiem pārējiem uzņēmumiem (Taric papildu kods B999) Ķīnas Tautas Republikā.

               2.   Ar šo par laikposmu no 2019. gada 17. decembra attiecībā uz velosipēdu importu, kas reģistrēts, ievērojot Īstenošanas regulas (ES) 2019/2149 3. pantu, iekasē 1. punktā minēto antidempinga maksājumu.

            3. pants

               1.   Muitas dienestiem ar šo tiek dots rīkojums pārtraukt importa reģistrēšanu, ko tie veic, ievērojot Īstenošanas regulas (ES) 2019/2149 3. pantu.

               2.   Ja nav noteikts citādi, piemēro spēkā esošos noteikumus par muitas nodokļiem.

            4. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 176, 30.6.2016., 21. lpp.

            (2)  Padomes Regula (EEK) Nr. 2474/93 (1993. gada 8. septembris), ar ko uzliek galīgo antidempinga maksājumu par Ķīnas Tautas Republikas izcelsmes velosipēdu importu un veic pagaidu antidempinga maksājuma galīgo iekasēšanu (OV L 228, 9.9.1993., 1. lpp.).

            (3)  Padomes Regula (ES) Nr. 502/2013 (2013. gada 29. maijs), ar kuru groza Īstenošanas regulu (ES) Nr. 990/2011, ar ko pēc termiņa beigu pārskata atbilstīgi Regulas (EK) Nr. 1225/2009 11. panta 3. punktam piemēro galīgo antidempinga maksājumu Ķīnas Tautas Republikas izcelsmes velosipēdu importam (OV L 153, 5.6.2013., 17. lpp.).

            (4)  Padomes Regula (EK) Nr. 1095/2005 (2005. gada 12. jūlijs), ar kuru piemēro galīgo antidempinga maksājumu attiecībā uz Vjetnamas izcelsmes velosipēdu importu un groza Regulu (EK) Nr. 1524/2000, ar ko piemēro galīgo antidempinga maksājumu attiecībā uz tādu velosipēdu importu, kuru izcelsme ir Ķīnas Tautas Republikā OV L 183, 14.7.2005., 1. lpp.

            (5)  Komisijas Īstenošanas regula (ES) 2019/1379 (2019. gada 28. augusts), ar ko pēc termiņbeigu pārskatīšanas, kas veikta, ievērojot Regulas (ES) 2016/1036 11. panta 2. punktu, nosaka galīgo antidempinga maksājumu Ķīnas Tautas Republikas izcelsmes velosipēdu importam, attiecinot to uz tādu velosipēdu importu, kas nosūtīti no Indonēzijas, Malaizijas, Šrilankas, Tunisijas, Kambodžas, Pakistānas un Filipīnām, neatkarīgi no tā, vai šiem velosipēdiem ir deklarēta šo valstu izcelsme (OV L 225, 29.8.2019., 1. lpp.).

            (6)  Komisijas Īstenošanas regula (ES) 2019/2149 (2019. gada 13. decembris), ar kuru jauna eksportētāja dēļ sāk pārskatīt Īstenošanas regulu (ES) 2019/1379, ar ko nosaka galīgo antidempinga maksājumu Ķīnas Tautas Republikas izcelsmes velosipēdu importam, attiecībā uz vienu Ķīnas ražotāju eksportētāju un ar kuru atceļ maksājumu šā ražotāja eksportētāja veiktajam importam un nosaka šā importa reģistrāciju (OV L 325, 16.12.2019., 159. lpp.).


title: Komisijas Īstenošanas regula (ES) 2020/968 (2020. gada 3. jūlijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas piriproksifēna apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

text:
                  6.7.2020

                  LV

                  Eiropas Savienības Oficiālais Vēstnesis

                  L 213/7

         KOMISIJAS ĪSTENOŠANAS REGULA (ES) 2020/968
         (2020. gada 3. jūlijs),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas piriproksifēna apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
         tā kā:

                     (1)

                     Komisijas Direktīva 2008/69/EK (2) piriproksifēnu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā noteiktais darbīgās vielas piriproksifēna apstiprinājums zaudē spēku 2020. gada 31. decembrī.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums uz darbīgās vielas piriproksifēna apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2017. gada 14. decembrī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde papildu kopsavilkuma dokumentāciju darīja publiski pieejamu. Iestāde atjaunošanas novērtējuma ziņojumu arī nosūtīja pieteikuma iesniedzējiem un dalībvalstīm, lai saņemtu to komentārus, un uzsāka par to sabiedrisku apspriešanu. Saņemtos komentārus Iestāde nosūtīja Komisijai.

                     (8)

                     2019. gada 17. maijā Iestāde paziņoja Komisijai savu secinājumu (6) par to, vai sagaidāms, ka piriproksifēns atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. 2019. gada 21. oktobrī Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza projektu atjaunošanas ziņojumam par piriproksifēnu.

                     (9)

                     Kas attiecas uz endokrīni disruptīvo īpašību noteikšanas kritērijiem, kas ieviesti ar Komisijas Regulu (ES) 2018/605 (7), Iestādes secinājums norāda uz to, ka piriproksifēns nav endokrīnais disruptors.

                     (10)

                     Komisija pieteikuma iesniedzēju aicināja par Iestādes secinājumu un – saskaņā ar Īstenošanas regulas (ES) Nr. 844/2012 14. panta 1. punkta trešo daļu – par atjaunošanas ziņojuma projektu iesniegt komentārus. Pieteikuma iesniedzējs komentārus iesniedza, un tie tika rūpīgi izskatīti.

                     (11)

                     Par vismaz viena darbīgo vielu piriproksifēnu saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (12)

                     Darbīgās vielas piriproksifēna apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīvajiem lietojumiem, tomēr neierobežo lietojumus, kādiem piriproksifēnu saturoši augu aizsardzības līdzekļi var tikt atļauti.

                     (13)

                     Tāpēc ir lietderīgi darbīgās vielas piriproksifēna apstiprinājumu atjaunot.

                     (14)

                     Tomēr saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un pašreizējo zinātnes un tehnikas atziņu gaismā apstiprinājums tomēr jāatjauno ar dažiem nosacījumiem. Konkrētāk, ir lietderīgi pieprasīt vēl citu apstiprinošo informāciju.

                     (15)

                     Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.

                     (16)

                     Ar Komisijas Īstenošanas regulu (ES) 2019/1589 (8) piriproksifēna apstiprinājuma termiņš tika pagarināts līdz 2020. gada 31. decembrim, lai atjaunošanas procedūru varētu pabeigt pirms vielas apstiprinājuma termiņa beigām. Tomēr, tā kā lēmums par apstiprinājuma atjaunošanu pieņemts pirms apstiprinājuma termiņa pagarinājuma beigām, šī regula būtu jāpiemēro no 2020. gada 1. augusta, izņemot noteikumu par I pielikuma tabulas ailē “Tīrība” norādīto toluola saturu, kas būtu jāpiemēro no 2021. gada 1. augusta.

                     (17)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            Darbīgās vielas piriproksifēna apstiprinājumu atjauno saskaņā ar I pielikumu.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. augusta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 3. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 309, 24.11.2009., 1. lpp.

            (2)  Komisijas Direktīva 2008/69/EK (2008. gada 1. jūlijs), ar ko groza Padomes Direktīvu 91/414/EEK, lai tajā kā darbīgo vielu iekļautu klofentezīnu, dikambu, difenokonazolu, diflubenzuronu, imazakvīnu, lenacilu, oksadiazonu, piklorāmu un piriproksifēnu (OV L 172, 2.7.2008., 9. lpp.).

            (3)  Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2018; 16(7):5307. Pieejams tiešsaistē: www.efsa.europa.eu.

            (7)  Komisijas Regula (ES) 2018/605 (2018. gada 19. aprīlis), ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).

            (8)  Komisijas Īstenošanas regula (ES) 2019/1589 (2019. gada 26. septembris), ar ko attiecībā uz apstiprinājuma periodu pagarināšanu darbīgajām vielām amidosulfuronam, beta-ciflutrīnam, bifenoksam, hlortoluronam, klofentezīnam, klomazonam, cipermetrīnam, daminozīdam, deltametrīnam, dikambam, difenokonazolam, diflubenzuronam, diflufenikānam, fenoksapropam-P, fenpropidīnam, fludioksonilam, flufenacetam, fostiazātam, indoksakarbam, lenacilam, MCPA, MCPB, nikosulfuronam, piklorāmam, prosulfokarbam, piriproksifēnam, tiofanātmetilam, triflusulfuronam un tritosulfuronam groza Īstenošanas regulu (ES) Nr. 540/2011 (OV L 248, 27.9.2019., 24. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība  (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        Piriproksifēns
                        2-((1-(4-fenoksifenoksi)propan-2-il)oksi)piridīns.

                           CIPAC Nr.: 715.

                           CAS Nr.: 95737-68-1.

                           EC Nr. (Einecs vai ELINCS): 429-800-1

                        4-fenoksifenil-(RS)-2(2-piridiloksi)propilēteris

                        ≥ 970 g/kg
                        No 2021. gada 1. augusta Maks. piemaisījums: toluols
                        5 g/Kg

                        2020. gada 1. augusts

                        2035. gada 31. jūlijs

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunošanas ziņojuma secinājumus par piripoksifēnu un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                    patērētāju eksponētībai ar uzturu uzņemtam piriproksifēnam,

                                    —

                                    nogulās mītošu organismu un ūdens organismu aizsardzībai,

                                    —

                                    bišu aizsardzībai.

                              Kas attiecas uz nogulās mītošu organismu un ūdens organismu aizsardzību, attiecībā uz piriproksifēnu saturošu augu aizsardzības līdzekļu lietošanu ārpus telpām dalībvalstis īpašajos nosacījumos iekļauj piemērotus riska mazināšanas pasākumus (piemēram, buferzonas, kuras neapsmidzina, un/vai noneses samazināšana), ar ko panākt zemu risku nogulās mītošiem organismiem un ūdens organismiem.
                        Kas attiecas uz bišu aizsardzību, attiecībā uz piriproksifēnu saturošu augu aizsardzības līdzekļu lietošanu ārpus telpām dalībvalstis īpašajos nosacījumos iekļauj ierobežojumu, kas paredz lietošanu ārpus bitēm pievilcīgu kultūraugu ziedēšanas periodiem, un piemērotus riska mazināšanas pasākums (piemēram, buferzonas, kuras neapsmidzina, un/vai noneses samazināšana), ar ko panākt zemu risku bitēm un bišu kāpuriem.
                        Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām, ja no virszemes ūdeņiem iegūst dzeramo ūdeni.
                        Apstiprinošo informāciju pieteikuma iesniedzējs iesniedz divu gadu laikā pēc tam, kad Komisija ir publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām.

               (1)  Detalizēta papildinformācija par pamatvielas identitāti un tās specifikācija ir norādītas atjaunošanas ziņojumā.

            II PIELIKUMS
            Regulas (ES) Nr. 540/2011 pielikumu groza šādi:

                        1)

                        pielikuma A daļā svītro 179. ierakstu par piriproksifēnu;

                        2)

                        pielikuma B daļā iekļauj šādu ierakstu:

                                    Nr.

                                    Parastais nosaukums, identifikācijas numuri

                                       IUPAC nosaukums

                                    Tīrība (1)

                                    Apstiprināšanas datums

                                    Apstiprinājuma termiņa beigas

                                    Īpaši noteikumi

                                    “142.

                                    Piriproksifēns
                                    2-((1-(4-fenoksifenoksi)propan-2-il)oksi)piridīns.

                                       CIPAC Nr.: 715.

                                       CAS Nr.: 95737-68-1.

                                       EC Nr. (Einecs vai ELINCS): 429-800-1

                                    4-fenoksifenil-(RS)-2(2-piridiloksi)propilēteris

                                    ≥ 970 g/kg Maks. piemaisījums: toluols
                                    5 g/Kg

                                    2020. gada 1. augusts

                                    2035. gada 31. jūlijs

                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā atjaunošanas ziņojuma secinājumus par piripoksifēnu un jo īpaši tā I un II papildinājumu.
                                    Šajā vispārējā novērtējumā dalībvalstis īpašu uzmanību pievērš:

                                                —

                                                patērētāju eksponētībai ar uzturu uzņemtam piriproksifēnam,

                                                —

                                                nogulās mītošu organismu un ūdens organismu aizsardzībai,

                                                —

                                                bišu aizsardzībai.

                                          Kas attiecas uz nogulās mītošu organismu un ūdens organismu aizsardzību, attiecībā uz piriproksifēnu saturošu augu aizsardzības līdzekļu lietošanu ārpus telpām dalībvalstis īpašajos nosacījumos iekļauj piemērotus riska mazināšanas pasākumus (piemēram, buferzonas, kuras neapsmidzina, un/vai noneses samazināšana), ar ko panākt zemu risku nogulās mītošiem organismiem un ūdens organismiem.
                                    Kas attiecas uz bišu aizsardzību, attiecībā uz piriproksifēnu saturošu augu aizsardzības līdzekļu lietošanu ārpus telpām dalībvalstis īpašajos nosacījumos iekļauj ierobežojumu, kas paredz lietošanu ārpus bitēm pievilcīgu kultūraugu ziedēšanas periodiem, un piemērotus riska mazināšanas pasākums (piemēram, buferzonas, kuras neapsmidzina, un/vai noneses samazināšana), ar ko panākt zemu risku bitēm un bišu kāpuriem.
                                    Pieteikuma iesniedzējs Komisijai, dalībvalstīm un Iestādei iesniedz apstiprinošu informāciju par ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām, ja no virszemes ūdeņiem iegūst dzeramo ūdeni.
                                    Apstiprinošo informāciju pieteikuma iesniedzējs iesniedz divu gadu laikā pēc tam, kad Komisija ir publicējusi vadlīnijas par to, kā izvērtēt ūdens attīrīšanas procesu ietekmi uz virszemes ūdeņos un gruntsūdeņos atrodamo atlieku īpašībām.”

               (1)  Detalizēta papildinformācija par pamatvielas identitāti un tās specifikācija ir norādītas atjaunošanas ziņojumā.


title: Komisijas Īstenošanas regula (ES) 2020/1200 (2020. gada 10. augusts) par nosaukuma ierakstīšanu Garantēto tradicionālo īpatnību reģistrā (“Berthoud” (GTĪ))

text:
                  17.8.2020

                  LV

                  Eiropas Savienības Oficiālais Vēstnesis

                  L 269/1

         KOMISIJAS ĪSTENOŠANAS REGULA (ES) 2020/1200
         (2020. gada 10. augusts)
         par nosaukuma ierakstīšanu Garantēto tradicionālo īpatnību reģistrā (“Berthoud” (GTĪ))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta b) apakšpunktu Francijas pieteikums, kurā lūgts reģistrēt nosaukumu “Berthoud”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Berthoud” būtu jāreģistrē,

               IR PIEŅĒMUSI ŠO REGULU.

            1. pants
            Nosaukumu “Berthoud” (GTĪ) ieraksta reģistrā.
            Pirmajā daļā minētais nosaukums apzīmē produktu, kas pieder pie 2.21. grupas “Gatavie ēdieni” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 10. augustā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 115, 7.4.2020., 16. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).